《夏日宴黉堂》
宋代·佚名

日初长。正园林换叶，瓜李飘香。帘外雨过，送一霎微凉。萍芜迳，曲凝珠颗，衬汀沙、细簇蜂房。被晚风轻颭，圆荷翻水，泼觉鸳鸯。
此景最难忘。趁芳樽泛蚁，筠簟铺湘。兰舟棹稳，倚何处垂杨。岂能文字成狂饮，更红裙、闲也何妨。任醉归明月，虾须帘筛，几线馀霜。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。